Brüsszel, 29.10.2004

SEC(2004)1346 végleges

2. MÓDOSÍTÓ INDÍTVÁNY A 2005. ÉVI ELŐZETES KÖLTSÉGVETÉS-TERVEZETHEZ

1. KÖNYVÁLTALÁNOS BEVÉTELI KIMUTATÁS4. KÖNYVBEVÉTELI ÉS KIADÁSI KIMUTATÁS SZAKASZONKÉNTI BONTÁSBANIII. szakasz – Bizottság

(előterjesztő: a Bizottság)

2. MÓDOSÍTÓ INDÍTVÁNY A 2005. ÉVI ELŐZETES KÖLTSÉGVETÉS-TERVEZETHEZ

1. KÖNYV ÁLTALÁNOS BEVÉTELI KIMUTATÁS 4. KÖNYV BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz – Bizottság

tekintettel:

– az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 34. cikkére,

A Európai Bizottság az indokolásban felsorolt okok miatt a költségvetési hatóság elé terjeszti a 2005. évi előzetes költségvetés-tervezetre vonatkozó 2. módosító indítványt.

***

TARTALOMJEGYZÉK

1. Bevezetés 4

2. Oktatási és kulturális végrehajtó hivatal 5

3. A közegészségügyi program végrehajtó hivatala 8

4. Az európai globális navigációs műholdas rendszer (GNSS) felügyeleti hatósága 9

5. A decentralizált hivatalok többlete 10

6. A 08 14 01. – „Előkészítő intézkedések az európai biztonsági kutatás fejlesztéséhez” költségvetési sorra vonatkozó megjegyzés kiegészítése 10

ÖSSZEFOGLALÓ TÁBLÁZAT A PÉNZÜGYI TERV CÍMSORAI SZERINT 11

Technikai melléklet – decentralizált hivatalok 12

ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD rendszeren (Système d'édition informatisé du Budget - a költségvetés elkészítésére szolgáló intézményközi számítógépes rendszer) keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás egyik nyelvi változatát minta gyanánt mellékletként csatolják a költségvetéshez.

INDOKOLÁS

Bevezetés

A 2005. évi előzetes költségvetés-tervezetre vonatkozó 2. módosító indítvány az alábbi elemekre terjed ki:

- Oktatási és kulturális végrehajtó hivatal létrehozása programok végrehajtására ezen a területen.

- A közegészségügyi program (2003–2008) végrehajtó hivatalának létrehozása abból a célból, hogy a program végrehajtása terén támogatást nyújtsanak a bizottsági szolgálatoknak.

- Az európai globális navigációs műholdas rendszer (GNSS) felügyeleti hatóságának létrehozása az európai műholdas rádiónavigációs programok új szakaszainak felügyeletére.

- A decentralizált hivatalokra vonatkozó költségvetési megjegyzések kiegészítése az ezen szerveknek nyújtott támogatásból származó esetleges többlet visszafizetésének megkönnyítése céljából.

- Végezetül a 08 14 01. „Előkészítő intézkedések az európai biztonsági kutatás fejlesztéséhez” sorra vonatkozó költségvetési megjegyzés kiegészítése annak érdekében, hogy az intézkedés részesülhessen az Európai Szabadkereskedelmi Társulás tagállamai hozzájárulásaiban.

Végrehajtó hivatalok

Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet[2] 54. cikke rendelkezik a Bizottság számára arról a lehetőségről, hogy közhatósági feladatokat, ideértve a költségvetés végrehajtására vonatkozó feladatokat a közösségi jog hatálya alá tartozó, „végrehajtó hivatal” elnevezésű szervekre bízzon, amennyiben ezek a feladatok nem igényelnek nagymértékű, politikai döntéssel járó mérlegelést.

Ugyanezen rendelet 55. cikke a végrehajtó hivatalokat közösségi határozattal létrehozott, a közösségi jog hatálya alá tartozó jogi személyekként határozza meg, amelyekre a Bizottság nevében és a Bizottság felelősségére jogkörök ruházhatók egy program vagy közösségi projekt részének vagy egészének végrehajtása céljából. Ugyanezen cikk az ilyen hatóságok létrehozását az alapszabályukat kidolgozó, valamint a létrehozásukkal és működésükkel kapcsolatos feltételeket és eljárásokat meghatározó tanácsi rendelet elfogadásától teszi függővé.

A Tanács ebből a célból 2002. december 19-én elfogadta a végrehajtó hivatalokra vonatkozó alapszabály megállapításáról szóló 58/2003/EK rendeletet[3], amely lehetővé teszi a Bizottság számára, hogy a rá ruházott végrehajtói jogkörök gyakorlása során azzal a céllal hozzon létre ilyen hivatalokat, hogy a közösségi programok irányításával kapcsolatos feladatokat bízzon rájuk.

Oktatási és kulturális végrehajtó hivatal

A közösségi beavatkozások az oktatás és a kultúra területén több alap-jogiaktusból, köztük az alábbi határozatokból erednek:

a) Az Európai Parlament és a Tanács 253/2000/EK határozata a Socrates közösségi oktatási cselekvési program második szakaszának létrehozásáról[4];

b) A Tanács 1999/382/EK határozata a Leonardo da Vinci közösségi szakképzési cselekvési program második szakaszának létrehozásáról[5];

c) Az Európai Parlament és a Tanács 1031/2000/EK határozata az Ifjúság közösségi cselekvési program létrehozásáról[6];

d) Az Európai Parlament és a Tanács 508/2000/EK határozata a Kultúra 2000 program létrehozásáról[7];

e) A Tanács 2000/821/EK határozata az európai audiovizuális művek fejlesztését, terjesztését és vásárlásösztönzését előmozdító program végrehajtásáról (MEDIA Plus fejlesztés, terjesztés és vásárlásösztönzés) (2001–2005)[8];

f) Az Európai Parlament és a Tanács 163/2001/EK határozata az európai audiovizuális műsorkészítő-ágazatbeli szakembereknek szóló képzési program megvalósításáról (MEDIA-képzés) (2001–2005)[9];

g) Az Európai Parlament és a Tanács 2317/2003/EK határozata a harmadik országokkal történő együttműködésen keresztül a felsőoktatás minőségének javítására és az interkulturális megértés előmozdítására irányuló program (Erasmus Mundus) létrehozásáról (2004–2008)[10]

h) Az Európai Parlament és a Tanács 2318/2003/EK határozata az európai oktatási és szakképzési rendszerekben az információs és kommunikációs technológia (IKT) hatékony integrációja érdekében többéves (2004–2006) program (elektronikus tanulási program) elfogadásáról[11];

i) A Tanács 2004/100/EK határozata az aktív európai polgárságot (a polgári részvételt) támogató közösségi cselekvési program létrehozásáról[12];

j) Az Európai Parlament és a Tanács 790/2004/EK határozata az ifjúságpolitika terén európai szintű tevékenységet folytató szervezeteket támogató közösségi cselekvési program létrehozásáról[13];

k) Az Európai Parlament és a Tanács 791/2004/EK határozata az oktatás és a képzés terén európai szintű tevékenységet folytató szervezeteket támogató, illetve meghatározott tevékenységeket előmozdító közösségi cselekvési program létrehozásáról[14];

l) Az Európai Parlament és a Tanács 792/2004/EK határozata a kultúra terén európai szintű tevékenységet folytató szervezeteket támogató közösségi cselekvési program létrehozásáról[15].

Ezenfelül felsőoktatási projekteket az ázsiai fejlődő országokkal folytatott gazdasági együttműködésre szóló támogatást illető, az alábbi rendelet értelmében jóváhagyott rendelkezésekkel is finanszírozni lehet:

m) A Tanács 443/92/EGK rendelete az ázsiai és latin-amerikai fejlődő országoknak nyújtandó pénzügyi és műszaki segítségről és a velük folytatott gazdasági együttműködésről.[16]

A különböző közösségi programok céljainak hatékonyabb megvalósítása érdekében a költség-haszon elemzés tükrében szükségesnek tűnt egy olyan végrehajtó hivatal létrehozása, amelyre az ezen programok egyes részeinek megvalósítása kapcsán szükségessé váló irányítási feladatokat rá lehet bízni. Ily módon a Bizottság felszámolhat három, a hivatal létrehozásáig ideiglenesen fenntartott technikai segítségnyújtási irodát.

A Bizottság 2004. július 15-én jóváhagyta az oktatási és kulturális végrehajtó hivatal létrehozásának célkitűzését[17]. A végrehajtó hivatali bizottság 2004. szeptember 27-én a hivatal létesítésének kapcsán kedvező véleményének adott hangot. A Bizottság a kedvező vélemény alapján meghozhatja a hivatalt létesítő határozatát, az erre történő felkészülés során tanácsos módosítani a 2005-ös előzetes költségvetés tervezetben azon költségvetési címsorokra javasolt előirányzatokat, amelyeket érint a hivatal létesítése.

A hivatal az 58/2003/EK rendelet 12. cikke (3) bekezdése rendelkezéseinek megfelelően az Európai Közösségek általános költségvetésébe beállított és az általa irányítandó programok költségvetésének terhére működési támogatásban részesül. A 2005-ös előzetes költségvetési tervezet két, „pm" jelzésű költségvetési sort tartalmaz, amely megfelel azon támogatás részeinek, amelyet a hivatal oktatási és kulturális programok irányításába történő beavatkozása indokol, ezek a pénzügyi terv 3., illetve 5. címsorát érintik: 15 01 04 30. tétel „Oktatási és kulturális végrehajtó hivatal – a 3. címsor alá tartozó programokra szóló támogatás”, illetve 15 01 04 32. tétel – „Oktatási és kulturális végrehajtó hivatal – az 5. címsor alá tartozó programokra szóló támogatás”. A Bizottság ezzel a módosító indítvánnyal egy további költségvetési címsor létesítését javasolja 19 01 04 30. „Oktatási és kulturális végrehajtó hivatal – a 4. címsor alá tartozó programokra szóló támogatás” címen, amely fogadási eszközként szolgálna a hivatal működési támogatásának azon részére, amelyet a hivatal külkapcsolati programokból finanszírozott projektek irányításában való részvétele indokol[18].

Ezeknek a költségvetési soroknak a feltöltése az érintett programok sorában szereplő előirányzatok terhére történik. Az igazgatási kiadásokat tekintve idetartoznak a programok irányításának finanszírozását biztosító sorok (xx 01 04 tételcsoport). A fentiekben említetteknek megfelelően a hivatal létrehozása lehetővé teszi három technikai segítségnyújtási iroda felszámolását, amelyek számára a 2005-ös előzetes költségvetési tervezetben ütemezett előirányzatok már nem szükségesek. Hasonlóképpen a továbbiakban nincs szükség külső alkalmazottak finanszírozására sem, ily módon az előzetes költségvetési tervezetben ütemezett további előirányzatok szabadulnak fel. Végezetül az egyéb támogatási kiadásokat, amelyekre a jövőben a Bizottság helyett a hivatalnak lesz szüksége, a hivatalnak szóló támogatásra vonatkozó sorokba kell átcsoportosítani.

A hivatalnak szóló támogatási sorok ellátása érdekében a programok működési előirányzatait tartalmazó sorokban csökkentés alkalmazására is sor kerül. Az 58/2003/EK rendelet rendelkezéseinek megfelelően a hivatal működési támogatásának fedeznie kell azokat a bizottsági tisztviselőkkel kapcsolatos kiadásokat, akiket a végrehajtó hivatalhoz kirendelnek. Eddig erre a kiadásra nem nyújtottak fedezetet a programok igazgatási kiadásainak megfelelő költségvetési sorok (xx 01 04 tételcsoport). Így a hivatal működési támogatása teljes finanszírozásának biztosítására a programok működési előirányzataiból való levonással kell kiegészíteni az igazgatási kiadásoknak megfelelő előirányzatokat. Az 58/2003/EK rendeletben tervezetteknek megfelelően a kirendelt álláshelyeknek megfelelő előirányzatokat az 5. címsorból vonják le és a Bizottság befagyasztja az álláshelyeket.

A fent említett költségvetési címsorok előirányzatainak kiigazításai során figyelembe veszik azt a tényt, hogy a végrehajtó hivatalnak a 2005. év folyamán kell megkezdenie tevékenységét. A hivatal működési költségeit az első évben egy teljes év költségének 75%-ára, azaz 24 660 000 euróra becsülték.

Ennek a költségnek a finanszírozása az ebben a módosító indítványban javasolt, az alábbi táblázatban feltüntetett átcsoportosítások útján történik. Az 5. címsor alatti csökkentés nagyobb, mint a hivatalnak átcsoportosított összeg a programoknak a hivatal általi irányítása folytán az igazgatási kiadások terén felmerülő megtakarítások miatt. A végeredmény a 2005-ös előzetes költségvetési tervezethez képest 6 764 000 euro megtakarítás.

Oktatási és kulturális végrehajtó hivatal |

Levonások | Támogatás a hivatal részére |

3. címsor több 15 xx xx xx sor (korábbi BA. és B. sorok | - 23 870 000 | 15 01 04 30 | +23 870 000 |

4. címsor 19 01 04 04 (korábbi BA. sor) | -140 000 | 19 01 04 30 | +140 000 |

5. címsor több sor a xx EAC cím alatt | -7 414 000 | 15 01 04 32 | +650 000 |

Összesen: | -31 424 000 | + 24 660 000 |

A kísérő költségvetési melléklet részletes ismertetést nyújt az érintett költségvetési sorokról. |

A KÖZEGÉSZSÉGÜGYI PROGRAM VÉGREHAJTÓ HIVATALA

A közegészségügyi program végrehajtó hivatalának (2003–2008)[19] célja, hogy a program végrehajtása terén támogatást nyújtson a bizottsági szolgálatoknak. A hivatal az EP és a Tanács a program elfogadási eljárása során kifejezett sürgető kérésének tesz eleget, célja a Bizottság technikai és pénzügyi szakértelmének megerősítése[20]. A végrehajtó hivatal lehetővé teszi a Bizottság számára, hogy szolgálatai tevékenységét a program végrehajtásához szükséges stratégiai célkitűzésekre és feladatokra összpontosítsa, valamint folytassa az elsőbbségi célok és az előremutató tevékenységek kialakítását.

A végrehajtó hivatal felelős:

- A konkrét projekteket illetően a közegészségügyi programciklus összes szakaszának bonyolításáért a szükséges nyomonkövetéssel együtt.

- A bevételekre és kiadásokra vonatkozóan a költségvetés-végrehajtási intézkedések elfogadásáért és a program bonyolításához szükséges, különösen a szerződések és támogatások odaítélésével kapcsolatos valamennyi művelet megvalósításáért.

- A logisztikai és a technikai támogatás biztosításáért.

A Bizottságnak 2004 október vége felé jóvá kell hagynia a hivatal létesítésére vonatkozó határozati javaslatot a megbízási okirattal együtt. A végrehajtó hivatal 2005 januárjában kezdené meg működését.

A hivatal a közegészségügyi program igazgatási kiadásaira elkülönített forrásokból részesülne támogatásban. A Bizottság azt javasolja, hogy a hivatal számára nyújtott 2005-ös támogatás összege a 17 01 04 30. „Közegészségügyi program végrehajtó hivatala” költségvetési sorba legyen beállítva, és a megfelelő összeget a 17 01 04 02. „Közegészségügy – Igazgatási kiadások” sorból vonják le. Az 58/2003/EK rendeletben tervezetteknek megfelelően a kirendelt álláshelyeknek megfelelő előirányzatokat az 5. címsorból vonják le és a Bizottság befagyasztja az álláshelyeket. A 2005-ös előzetes költségvetési tervezetre gyakorolt nettó hatás 927 000 euro megtakarítás.

A közegészségügyi program végrehajtó hivatala |

Levonások | Támogatás a hivatal részére |

3. címsor 17 01 04 02 (korábbi BA. sor) | - 4 756 000 | 17 01 04 30 | + 4 756 000 |

5. címsor több sor a xx SANCO cím alatt | -927 000 |

Összesen: | -5 723 000 | + 4 756 000 |

A kísérő költségvetési melléklet részletes ismertetést nyújt az érintett költségvetési sorokról. |

AZ EURÓPAI GLOBÁLIS NAVIGÁCIÓS MűHOLDAS RENDSZER (GNSS) FELÜGYELETI HATÓSÁGA

A Tanács 2004. július 12-én elfogadta az európai műholdas rádiónavigációs programokat üzemeltető struktúrák létrehozásáról szóló 1321/2004/EK tanácsi rendeletet (HL L 246., 2004.7.20., 1. o.) A struktúra az Európai Globális Navigációs Műholdas Rendszer Felügyeleti Hatósága nevet kapta.

A hatóság megfelelő időben történő felállítása érdekében a Bizottság javasolja belefoglalni azt ebbe a módosító indítványba.

A program határozott jellegének kialakításához szükséges intézményi háttér megvalósítását célzó politikai indíttatáson kívül az alábbi sürgős feladatok is szükségessé teszik, hogy a Felügyeleti Hatóság 2005 elején létrejöjjön:

- A Biztonsági és Üzembiztonsági Bizottság létrehozása, valamint a konzultációt és a jelek módosítását/megszakítását illető megfelelő eljárások, valamint a leendő üzemeltetővel való kapcsolatok meghatározása a Tanács Főtitkárával közösen.

- Megfelelő intézkedések bevezetése annak érdekében, hogy a Felügyeleti Hatóság a rendszer működésének biztosításához és a tagállamok fellépéseinek koordinálásához szükséges frekvenciák letéteményesévé válhasson. A Nemzetközi Távközlési Egyesületnél elhelyezett dossziékkal kapcsolatos tevékenység folyamatban van és a jövő évben felgyorsul amiatt, hogy új koordinációs eljárás lép életbe valamennyi navigációs rendszer között az ágazatnak kiosztott frekvenciasávok általuk való használatáról, valamint a 2005–2006-ra tervezett következő Rádióhírközlési Világértekezletre való felkészülés miatt.

- A szabványosítási és tanúsítási tevékenységek elindítása. Ezek kulcsfontosságú kérdések a GALILEO szolgáltatásainak gyors használata szempontjából, nevezetesen a légi közlekedés, a tengerhajózás, a vasúti közlekedés és az építőipar meghatározó ágazataiban. Meglehetősen sürgető feladatról van szó, tekintettel a tanúsítási eljárások meghatározásához (és ajánlati felhívást követően az illetékes szervek kinevezéséhez) szükséges időre és a megfelelő szabványokra.

- Végezetül a hivatal létrehozására szükség van a koncessziós szerződés aláírásához is.

A Galileo Felügyeleti Hatóság felállításához szükséges összegeket a 06 02 03. – Közlekedésbiztonság tételcsoportból veszik el. Az átcsoportosított összeg 1 657 000 euro, a költségvetésre gyakorolt nettó hatás semleges.

A decentralizált hivatalok többlete

A támogatásban részesülő hivatalokkal kapcsolatban esetlegesen felmerülő pozitív egyenleg visszafizetésének megkönnyítése érdekében a következő költségvetési megjegyzést szükséges bevezetni az összes megfelelő költségvetési sorra vonatkozóan (lásd a technikai mellékletet).

A költségvetési keretrendelet 16. cikkének megfelelően a költségvetési rendelet 185. cikkében említett szervekre vonatkozóan visszafizetett összegek célhoz kötött bevételnek minősülnek (a költségvetési rendelet 18. cikke (1) bekezdésének f) pontja), amelyet az általános bevételi kimutatás 6600. tételében kell feltüntetni.

A 08 14 01. – „ELőKÉSZÍTő INTÉZKEDÉSEK AZ EURÓPAI BIZTONSÁGI KUTATÁS FEJLESZTÉSÉHEZ” KÖLTSÉGVETÉSI SORRA VONATKOZÓ MEGJEGYZÉS KIEGÉSZÍTÉSE

Annak érdekében, hogy az Európai Szabadkereskedelmi Társulás részvételét a programban be lehessen vezetni a költségvetésbe, javasolt a megjegyzések kiegészítése az alábbi bekezdéssel:

„Az ebbe a tételbe beállított előirányzatokhoz hozzá kell adni az Európai Gazdasági Térségről szóló megállapodás, különösen annak 82. cikke és 32. jegyzőkönyve értelmében az Európai Szabadkereskedelmi Társulás tagállamaitól származó hozzájárulásokat. Tájékoztatásképpen ezen összegek a bevételi kimutatás 6 3 0. tételcsoportjába bevezetett, az Európai Szabadkereskedelmi Társulás tagállamaitól származó hozzájárulás összegeit jelentik, amelyek a költségvetési rendelet 18. cikke (1) bekezdése d) pontjával összhangban célhoz kötött bevételnek minősülnek; azok lehetővé teszik a megfelelő előirányzatok biztosítását, valamint az e szakasszal kapcsolatos kiadási kimutatás e részének, az általános költségvetés elválaszthatatlan részét képező 5. melléklete alapján történő végrehajtását.”

ÖSSZEFOGLALÓ TÁBLÁZAT A PÉNZÜGYI TERV CÍMSORAI SZERINT

Pénzügyi tervCímsor/alcímsor | 2005-ös pénzügyi terv | 2005-ös előzetes költségvetés-tervezet és 1/2005 előzetes módosító indítvány tervezet | 2/2005 előzetes módosító indítvány tervezet | 2005-ös előzetes költségvetés-tervezet és 1+2/2005 előzetes módosító indítvány tervezet |

|kötelezettségvállalási előirányzat |kifizetési előirányzat |kötelezettségvállalási előirányzat |kifizetési előirányzat |kötelezettségvállalási előirányzat |kifizetési előirányzat |kötelezettségvállalási előirányzat |kifizetési előirányzat | |1. MEZŐGAZDASÁG | | | | | | | | | |- Mezőgazdasági kiadások |44 598 000 000 | |43 834 450 000 |43 834 450 000 | | |43 834 450 000 |43 834 450 000 | |- Vidékfejlesztés és kísérő intézkedések |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Összesen |51 439 000 000 | |50 675 450 000 |50 113 850 000 | | |50 675 450 000 |50 113 850 000 | | Különbözet | | |763 550 000 | | | |763 550 000 | | |2. STRUKTURÁLIS TEVÉKENYSÉGEK | | | | | | | | | |. Strukturális alapok |37 247 000 000 | |37 306 564 455 |32 390 527 704 | | |37 306 564 455 |32 390 527 704 | |- Kohéziós alap |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Összesen |42 441 000 000 | |42 438 497 444 |35 396 027 704 | | |42 438 497 444 |35 396 027 704 | | Különbözet | | |2 502 556 | | | |2 502 556 | | |3. BELSŐ POLITIKÁK |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Különbözet | | |53 416 880 | | | |53 416 880 | | |4. KÜLSŐ FELLÉPÉSEK |5 119 000 000 | |5 169 000 000 |5 000 179 000 | | |5 169 000 000 |5 000 179 000 | | Különbözet | | |-50 000 000 | | | |-50 000 000 | | |5. IGAZGATÁS |6 360 000 000 | |6 360 000 000 |6 360 000 000 |-7 691 000 |-7 691 000 |6 352 309 000 |6 352 309 000 | | Különbözet | | |0 | | | |7 691 000 | | | 6. TARTALÉKALAPOK | | | | | | | | | | - Garanciaalap |223 000 000 | |223 000 000 |223 000 000 | | |223 000 000 |223 000 000 | |- Sürgős segélyre képzett tartalékalap |223 000 000 | |223 000 000 |223 000 000 | | |223 000 000 |223 000 000 | |Összesen |446 000 000 | |446 000 000 |446 000 000 | | |446 000 000 |446 000 000 | | Különbözet | | |0 | | | |0 | | |7. ELŐCSATLAKOZÁSI STRATÉGIA |3 472 000 000 | |2 075 000 000 |3 225 090 000 | | |2 075 000 000 |3 225 090 000 | | Különbözet | | | 1 397 000 000 | | | | 1 397 000 000 | | |8. KOMPENZÁCIÓ |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Különbözet | | | 11 004 | | | | 11 004 | | | ÖSSZESEN | 119 594 000 000 |114 235 000 000 |117 427 519 560 |109 574 756 839 |-7 691 000 |-7 691 000 |117 419 828 560 |109 567 065 839 | | Különbözet | | |2 166 480 440 |4 660 243 161 | | |2 174 171 440 |4 667 934 161 | |

Technikai melléklet – decentralizált hivatalok

02 04 02. - Az Európai Gyógyszerértékelő Ügynökségnek nyújtott támogatás

02 04 02 01. – Európai Gyógyszerértékelő Ügynökség – az 1. és 2. címre szóló támogatások

02 04 02 02. – Európai Gyógyszerértékelő Ügynökség – a 3. címre szóló támogatások

02 04 02 03. – Külön hozzájárulás a ritka betegségek gyógyszerkészítményeire

02 04 04. – Vegyi anyagokkal kapcsolatos jogalkotás és a vegyianyag-ügynökség

04 03 04. – Európai Alapítvány az Élet- és Munkakörülmények Javításáért

04 03 04 01. – Európai Alapítvány az Élet- és Munkakörülmények Javításáért – az 1. és 2. címre szóló támogatások

04 03 04 02. – Európai Alapítvány az Élet- és Munkakörülmények Javításáért – a 3. címre szóló támogatások

04 03 05. – Munkahelyi egészségvédelem és biztonság

04 03 05 02. – Európai Munkahelyi Biztonsági és Egészségvédelmi Ügynökség – az 1. és 2. címre szóló támogatások

04 03 05 03. – Európai Munkahelyi Biztonsági és Egészségvédelmi Ügynökség – a 3. címre szóló támogatások

04 03 05 04. – Egészségvédelem és biztonság a kis- és középvállalkozásoknál

04 04 06. – Európai Rasszizmus- és Idegengyűlölet-megfigyelő Központ

04 04 06 01. – Európai Rasszizmus- és Idegengyűlölet-megfigyelő Központ – az 1. és 2. címre szóló támogatások

04 04 06 02. – Európai Rasszizmus- és Idegengyűlölet-megfigyelő Központ – a 3. címre szóló támogatások

06 02 01. – Európai Repülésbiztonsági Ügynökség

06 02 01 01. – Európai Repülésbiztonsági Ügynökség – az 1. és 2. címre szóló támogatások

06 02 01 02. – Európai Repülésbiztonsági Ügynökség – a 3. címre szóló támogatások

06 02 02. – Európai Tengerhajózási Biztonsági Ügynökség

06 02 02 01. – Európai Tengerhajózási Biztonsági Ügynökség – az 1. és 2. címre szóló támogatások

06 02 02 02. – Európai Tengerhajózási Biztonsági Ügynökség – a 3. címre szóló támogatások

06 02 02 03. – Európai Tengerhajózási Biztonsági Ügynökség – környezetszennyezés elleni intézkedések

06 02 08. – Európai Vasúti Ügynökség a Biztonságért és a Kölcsönös Átjárhatóságért

06 02 08 01. – Európai Vasúti Ügynökség a Biztonságért és a Kölcsönös Átjárhatóságért – az 1. és 2. címre szóló támogatások

06 02 08 02. – Európai Vasúti Ügynökség a Biztonságért és a Kölcsönös Átjárhatóságért – a 3. címre szóló támogatások

06 02 09. – Galileo Felügyeleti Hatóság

06 02 02 01. – Galileo Felügyeleti Hatóság – az 1. és 2. címre szóló támogatások

06 02 09 02. – Galileo Felügyeleti Hatóság – a 3. címre szóló támogatások

07 04 01. – Támogatás az Európai Környezetvédelmi Ügynökség számára

07 04 01 01. – Támogatás az Európai Környezetvédelmi Ügynökség számára – az 1. és 2. címre szóló támogatások

07 04 01 02. – Támogatás az Európai Környezetvédelmi Ügynökség számára – a 3. címre szóló támogatások

09 03 05. – Európai Hálózati és Információbiztonsági Ügynökség

09 03 05 01. – Európai Hálózati és Információbiztonsági Ügynökség – az 1. és 2. címre szóló támogatások

09 03 05 02. – Európai Hálózati és Információbiztonsági Ügynökség – a 3. címre szóló támogatások

11 07 04. – Közösségi Halászatellenőrző Ügynökség (CFCA)

11 07 04 01. – Közösségi Halászatellenőrző Ügynökség (CFCA) – az 1. és 2. címre szóló támogatások

11 07 04 02. – Közösségi Halászatellenőrző Ügynökség (CFCA) – a 3. címre szóló támogatások

15 03 01. – Szakképzés és pályaválasztási tanácsadás

15 03 01 03. – Európai Szakképzés-fejlesztési Központ – az 1. és 2. címre szóló támogatások

15 03 01 04. – Európai Szakképzés-fejlesztési Központ – a 3. címre szóló támogatások

17 03 03. – Európai Betegségmegelőzési és Járványvédelmi Központ

17 03 03 01. – Európai Betegségmegelőzési és Járványvédelmi Központ – az 1. és 2. címre szóló támogatások

17 03 03 02. – Európai Betegségmegelőzési és Járványvédelmi Központ – a 3. címre szóló támogatások

17 04 08. – az Európai Élelmiszer-biztonsági Hatósággal kapcsolatos kiadások

17 04 08 01. – Élelmiszer-biztonsági Hatóság – az 1. és 2. címre szóló támogatások

17 04 08 02. – Élelmiszer-biztonsági Hatóság – a 3. címre szóló támogatások

18 02 03. – Európai Ügynökség a külső határokon való operatív együttműködés irányításáért

18 02 03 01. – Európai Ügynökség a külső határokon való operatív együttműködés irányításáért – az 1. és 2. címre szóló támogatások

18 02 03 02. – Európai Ügynökség a külső határokon való operatív együttműködés irányításáért – a 3. címre szóló támogatások

18 05 05. – Európai Rendőrakadémia

18 05 05 01. – Európai Rendőrakadémia – az 1. és 2. címre szóló támogatások

18 05 05 02. – Európai Rendőrakadémia – a 3. címre szóló támogatások

18 06 04. — Eurojust

18 06 04 01. – Eurojust – az 1. és 2. címre szóló támogatások

18 06 04 02. – Eurojust – a 3. címre szóló támogatások

18 07 01. – Európai Kábítószer- és Kábítószerfüggőség-megfigyelő Központ

18 07 01 01. – Európai Kábítószer- és Kábítószerfüggőség-megfigyelő Központ – az 1. és 2. címre szóló támogatások

18 07 01 02. – Európai Kábítószer- és Kábítószerfüggőség-megfigyelő Központ – a 3. címre szóló támogatások

15 03 03. – Európai Képzési Alapítvány

15 03 03 01. – Európai Képzési Alapítvány – az 1. és 2.címre szóló támogatások

15 03 03 02. – Európai Képzési Alapítvány – a 3. címre szóló támogatások

19 07 01. – A nyugat-balkáni országoknak nyújtott támogatás

19 07 02. – Szerbiának és Montenegrónak nyújtott támogatás

19 07 03. – Támogatás Koszovó újjáépítéséhez

26 01 04. – A bizottsági adminisztráció területén végzett tevékenységekre vonatkozó támogatási kiadások

15 03 02. – Az Európai Képzési Alapítványnak nyújtott PHARE-hozzájárulás

15 03 02 01. – Az Európai Képzési Alapítványnak nyújtott PHARE-hozzájárulás – az 1. és 2. címre szóló támogatások

15 03 02 02. – Az Európai Képzési Alapítványnak nyújtott PHARE-hozzájárulás – a 3. címre szóló támogatások

[1] HL L 248., 2002.9.16., 1. o.

[2] HL L 248., 2002.9.16., 1. o.

[3] HL L 11., 2003.1.16., 1. o.

[4] HL L 28., 2000.2.3., 1. o. A legutóbb a 451/2003/EK határozattal (HL L 69., 2003.3.13., 6. o.) módosított határozat.

[5] HL L 146., 1999.6.11., 33. o. A legutóbb az Európai Parlament és a Tanács 1882/2003/EK rendeletével (HL L 284., 2003.10.31., 1. o.) módosított határozat.

[6] HL L 117., 2000.5.18., 1. o.

[7] HL L 63., 2000.3.10., 1. o. A legutóbb az Európai Parlament és a Tanács 626/2004/EK határozatával (HL L 99., 2004.4.3., 3. o.) módosított határozat.

[8] HL L 336., 2000.12.30., 82. o.

[9] HL L 26., 2001.1.27., 1. o.

[10] HL L 345., 2003.12.31., 1. o.

[11] HL L 345., 2003.12.31., 9. o.

[12] HL L 30., 2004.2.4., 6. o.

[13] HL L 138., 2004.4.30., 24. o.

[14] HL L 138., 2004.4.30., 31. o.

[15] HL L 138., 2004.4.30., 40. o.

[16] HL L 52., 1992.2.27., 1. o.

[17] C(2004) 2736.

[18] Azáltal, hogy a külkapcsolatok területén ez a költségvetési sor létesül, elévül a 15 01 04 31. sor, amely korábban a 2005-ös előzetes költségvetési tervezetben az oktatási és kulturális területen szerepelt. A 15 01 04 31. sor nem kerül felhasználásra, ezért törlik.

[19] Az Európai Parlament és a Tanács 2002. szeptember 23-i 1786/2002/EK határozata a közegészségügyre vonatkozó közösségi cselekvési program (2003–2008) elfogadásáról (HL L 271., 2002.10.9.).

[20] Költség-haszon elemzést végeztek, amelynek részleteit a hivatal létrehozását célzó javaslatot kísérő jogalkotási pénzügyi kimutatás tartalmazza.